
Ministarstvo poljoprivrede,
šumarstva i vodoprivrede   
 	 


[bookmark: _Hlk121741654]Broj: UP-I-15-037/26-365/2                                                                    31.avgust 2026. godine 

Ministarstvo poljoprivrede, šumarstva i vodoprivrede, na osnovu člana 30 stav 2 u vezi stava 1 Zakona o slobodnom pristupu informacijama (“Sl.list CG”, br.44/12 i 30/17), odlučujući po zahtjevu Borslava Ćulafića iz Berana, Donje Luge bb,                                       e-mail: boro.culafic@gmail.com,  radi pristupa informacijama, donijelo je: 
	R J E Š E NJ E 
[bookmark: _Hlk176430723][bookmark: _Hlk238016725][bookmark: _Hlk164322613][bookmark: _Hlk189737117][bookmark: _Hlk134694289][bookmark: _Hlk121991128]Usvaja se zahtjev Borislava Ćulafića iz Berana, pa se dozvoljava pristup informacijama po zahtjevu  br. 2026-03  i to kopiji: Svih akata na osnovu kojih je u sastav Odbora direktora DOO “Crna Gora Šume”, za člana odbora izabran Petar Knežević.
Pristup informacijama ostvariće se dostavom ovog rješenja sa kopijom informacija putem pošte, preporučenom pošiljkom na adresu podnosioca zahtjeva.
[bookmark: _Hlk239057731]Ograničava se Borislavu Ćulafiću iz Berana pristup dijelu informacija iz tačke 1 ovog rješenja, a koja sadrži podatke koji se odnose na podatke o ličnosti fizičkih lica: JMB, mjesto rođenja, datum rođenja, ime oca, adresu prebivališta..
Troškovi postupka padaju na teret organa.
Žalba na rješenja ne odlaže njegovo izvršenje. 
O b r a z l o ž e nj e:

Borislav Ćulafić iz Berana, podnio je Vladi Crne Gore zahtjev za slobodan pristup informacijama br. 2026-03 dana 10.03.2026.godine sa e-mail adrese: boro.culafic@gmail.com i to kopiji: Svih akata na osnovu kojih je u sastav Odbora direktora DOO “Crna Gora Šume”, za člana odbora izabran Petar Knežević.
Vlada Crne Gore-Generalni sekratarijat je aktom br. UP-I-037/26-62/2 od 25.05.2026.godine predmetni zahtjev dostavila na dalju nadležnost i odlućivanje Ministarstvu poljoprivrede, šumarstva i vodoprivrede, koji zahtjev je kod ovog organa zaveden pod br. UP-I-15-037/26-365/1 dana 08.06.2026.godine. 
[bookmark: _Hlk239057358]U postupku po zahtjevu, Služba za opšte poslove, kadrovska pitanja i slobodan pristup informacijama je dana 22.06.2026.godine se obratila aktom Direktoratu za šumarstva, lovstvo i drvnu industrijiu  u čijem su djelokrugu rada informacije vezane za oblast šumarstva, lovstva I drvne industrije, radi dostavljanja  pisanog izjašnjenja da li ova organizaciona jedinica ima u posjedu informacije koje su predmet zahtjeva stranke, te da li se, ukoliko iste posjeduje, u ovim informacijama nalaze podaci koji se odnose na fizička lica u smislu Zakona o zaštiti podataka o ličnosti. 
 Direktorat za šumarstva, lovstvo i drvnu industriju je obavijestilo usmenim putem Službu za opšte poslove, kadrovska pitanja i slobodan pristup informacijama da ova organizaciona jedinica organa nema u posjedu tražene informacije po zahtjevu, budući da nije učetvovala u pripremi akata oko imenovanja članova odbora direktora u privrednom društvu DOO “Crna Gora Šume”.
U cilju rješavanja, ove upravne stvari, u daljem toku postupka od strane Službe za opšte poslove, kadrovska pitanja i slobodan pristup informacijama je dana 26.08.2026.godine zatraženo dostavljanja  pisanog izjašnjenja da li ova organizaciona jedinica ima u posjedu informacije koje su predmet zahtjeva stranke, te da li se, ukoliko iste posjeduje, u ovim informacijama nalaze podaci koji se odnose na fizička lica u smislu Zakona o zaštiti podataka o ličnosti. 
Služba za opšte poslove, kadrovska pitanja i slobodan pristup informacijama dostavila istoga dana pisano Izjašnjenje po zahtjevu stranke br. 2026-03, iz koga proizilazi da ova služba posjeduje tražene informacije po zahtjevu Borislava Ćulafiča”, koje se odnose na kopije: Svih akata na osnovu kojih je u sastav Odbora direktora DOO “Crna Gora Šume”, za člana odbora izabran Petar Knežević i da informacije sadrže 7 stranica formata A-4 crnobijeli, te da se u istima nalaze podaci o ličnosti fizičkih lica i to: JMB, mjesto rođenja, datum rođenja, ime oca, adresa prebivališta.
Ministarstvo poljoprivrede, šumarstva i vodoprivrede je po pravilima upravnog postupanja u smislu člana 12 ZUP-a i člana 27 ZSPI-a, na osnovu dokaza – Izjašnjenja Službe za opšte poslove, kadrovska pitanja i slobodan pristup informacijama od 26.08.2026.godine, utvrdilo da posjeduje tražene informacije koje se odnose na kopije:Svih akata na osnovu kojih je u sastav Odbora direktora DOO “Crna Gora Šume”, za člana odbora izabran Petar Knežević i da ove informacije sadrže 7 stranica formata A-4, te da se u dijelu istih nalaze podaci čijim bi se objelodanjivanjem ugrozio neki od interesa iz člana 14 Zakona o slobodnom pristupu informacijama, pa nalazi da dijelu traženih informacija treba ograničiti pristup.
Naime, polazeći od toga da predmet rješavanja čine spisi sadržani i pribavljeni u predmetu, te da van spisa predmeta ne postoji ništa, osim opštepoznate činjenice, prvostepeni organ je shodno članu 30 stav 2 u vezi stava 1 i članu 13 ZSPI-a usvojio zahtjev i dozvolio pristup informacijama, dostavljanjem kopija: Svih akata na osnovu kojih je u sastav Odbora direktora DOO “Crna Gora Šume”, za člana odbora izabran Petar Knežević.
Uvidom u sadržaj traženih informacija, Ministarstvo poljoprivrede, šumarstva i vodoprivrede je takođe utvrdilo da dio informacija opisan pod tačkom 3 dispozitiva ovog rješenja sadrži podatke koji se odnose na podatke o ličnosti fizičkih lica, a čija zaštita je utvrđena Zakonom o zaštiti podataka o ličnosti, a radi čije zaštite je članom 14 stav 1 tačka 1 Zakona o slobodnom pristupu informacijama propisana mogućnost ograničenja pristupa informaciji. Nadalje, članom 2 stav 2 Zakona o zaštiti podataka o ličnosti je propisano da se lični podaci ne mogu obrađivati u većem obimu nego što je potrebno da bi se postigla svrha obrade, niti na način koji nije u skladu sa njihovom namjenom. Takođe, članom 4 ovog propisa je uređeno da se  zaštita ličnih podataka obezbjeđuje svakom licu bez obzira na državljanstvo, prebivalište, rasu, boju kože, pol, jezik, vjeru, političko i drugo uvjerenje, nacionalnost, socijalno porijeklo, imovno stanje, obrazovanje, društveni položaj ili drugo lično svojstvo, dok je članom 9 stav 1 tačka 1 istog propisa propisano da su lični podaci sve informacije koje se odnose na fizičko lice čiji je identitet utvrđen ili se može utvrditi.
Pristup navedenom dijelu informacija, ograničava se brisanjem podataka u odnosu na fizička lica, na način da se ne ošteti izvornik informacija, kako je to propisano odredbom člana 24 Zakona o slobodnom pristupu informacijama.
Kako informacije kojima se pristup omogućava imaju 7 stranica formata A4, a da se pristup omogućava dostavljanjem kopije, to se primjenom člana 33 stav 2 Zakona o slobodnom pristupu informacijama i člana 2 Uredbe o naknadi troškova u postupku za pristup informacijama („Sl. List CG“, br. 66/16 i 121/21), ne naplaćuju.  
Naime, članom 33 stav 2 Zakona o slobodnom pristupu informacijama je propisano da: ,,Podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije”, pa se troškovi postupka  u smislu člana 2 stav 1 tačka 1 alineja 1 Uredbe o naknadi troškova u postupku za pristup informacijama od ukupno 7 stranica ne naplaćuju, jer je članom 2 stav 2 ove uredbe propisano da se  za fotokopiranje informacija koje se odnose na format A4-crnobijeli prvih dvadeset stranica ne naplaćuje.  
Žalba na rješenje ne odlaže izvršenje, shodno članu 36 Zakona o slobodnom pristupu informacijama. 
Na osnovu izloženog, odlučeno je kao u dispozitivu rješenja. 
Uputstvo o pravnoj zaštiti: Protiv ovog rješenja može se izjaviti žalba, Agenciji za zaštitu ličnih podataka i slobodan pristup informacijama u roku od 15 dana od prijema rješenja, neposredno ili preko Ministarstva poljoprivrede, šumarstva i vodoprivrede. Žalba se podnosi u dva primjerka sa dokazom o uplati 4,00 eura administrativne takse u korist Budžeta CG na žiro račun br. 907-0000000083001-19, shodno tarifnom broju 2 Zakona o administrativnim taksama (“Sl.List CG”, br. 18/19).

                                                                                                                                                                                                    
                                                       m i n i s t a r,                                      
                                                                                                                
[bookmark: _GoBack]                                                                                                          Vladimir Joković, s.r 

